
                 PROIECT DE PARTENERIAT    
                         EDUCAȚIONAL
                                                         
    

           “PRIETENIE, SPRIJIN ȘI RESPONSABILITATE”
                      
                        [image: ]
      Acest proiect este valorizarea rezultatelor învățării în mobilitatea ERASMUS+ Job shadowing din Louny, Cehia, perioada 5 – 9 mai 2025.



 Program de colaborare între elevii clasei Pregătitoare A și elevii clasei a VI-a B

TIPUL PROIECTULUI: Proiect educațional intergenerațional și de mentorat școlar.



   Motto: ,,Dacă un copil trăieşte într-un spirit de acceptare şi prietenie, el învaţă să găsească iubirea pretutindeni”
Dorothy Law Neite

               „Un prieten este un cadou pe care ţi-l dăruieşti ţie însuţi. ”  

                                                                                                      Robert Louis Stevenson




                                                     ARGUMENT



Dezvoltarea personalității unui copil este influențată de numeroși factori, unul dintre aceștia fiind prietenia.
Nevoia de a relaționa apare în copilărie, imediat după ce micuțul a început să vorbească. Ea trebuie încurajată și, de aceea, timpul pe care i-l acordăm copilului contează foarte mult.
Copiii au nevoie de prieteni pentru a-și dezvolta și afirma individualitatea, pentru a-și întări    stima de sine și pentru a-și dezvolta empatia. Ca dascăli, trebuie să sprijinim copilul să-și construiască relații de prietenie, fie ele trecătoare.
Socializarea presupune capacitatea copilului de a stabili și de a menține contactele cu cei
din jur. Socializarea primară are loc în copilărie, este profund afectivă și reprezintă un proces de transformare a copiilor în adevărate ființe umane și sociale prin învățarea valorilor de bază, prin pregătire și limbaj.
   	Acest tip de socializare conduce la formarea personalităţii de bază, aceea bazată pe
reproducerea modelelor culturale ale unei societăţi. Deoarece este procesul în care individul
interiorizează structurile atitudinale, morale şi de gândire, acesta ne marchează pentru tot restul vieţii.
Integrarea elevilor mici în mediul școlar reprezintă un pas important în dezvoltarea lor emoțională, socială și educațională. Relațiile de sprijin dintre elevii mai mari și cei mici contribuie la crearea unui climat școlar pozitiv, bazat pe încredere, empatie și responsabilitate.
Prin intermediul acestui proiect educațional, elevii clasei a VI-a devin mentori și modele pozitive pentru elevii clasei I, oferindu-le sprijin în adaptarea la viața școlară, în activitățile educative și în dezvoltarea relațiilor de colegialitate.
Proiectul urmărește promovarea valorilor precum prietenia, respectul reciproc, solidaritatea, cooperarea și responsabilitatea socială.

  SCOPUL PROIECTULUI:

Dezvoltarea unui climat educațional pozitiv prin stimularea relațiilor de prietenie, colaborare și responsabilitate între elevii clasei Pregătitoare A și elevii clasei a VI-a B.

OBIECTIVE SPECIFICE:
A)
Facilitarea integrării elevilor clasei Pregătitoare A în mediul școlar.
 Dezvoltarea spiritului de responsabilitate și empatie la elevii clasei a VI-a B.
 Încurajarea comunicării și colaborării între elevi.
 Formarea unor comportamente bazate pe respect și sprijin reciproc.
 Crearea unor experiențe educative comune prin activități interactive.
 Dezvoltarea competențelor sociale și emoționale ale elevilor.
 Cultivarea interesului față de participarea la jocurile desfășurate;
 Stimularea la copiii mici a mecanismelor de socializare, intercomunicare și interacțiune prin intermediul activităţilor propuse;
 Dezvoltarea creativității copiilor, a abilităților de cooperare cu ceilalți copii, adulți.
 Cultivarea sensibilităţii artistice a micilor şcolari, a încrederii în sine, a capacității de conștientizare a trăirilor;

B)
  Valorificarea experienţei pozitive a cadrelor didactice în abordarea activităţilor propuse.
  Implementarea unor strategii de cooperare.
  Realizarea unui real schimb de experienţă între cadrele didactice.
  Stimularea aptitudinilor profesionale.

VALORI PROMOVATE:
 Prietenia
 Respectul
 Empatia
 Responsabilitatea
 Cooperarea
 Toleranța
 Solidaritatea

GRUPUL ȚINTĂ:
· elevii clasei Pregătitoare A, Școala Gimnazială „Szacsvay Imre” - Oradea
· elevii clasei a VI-a B,  Școala Gimnazială „Szacsvay Imre” – Oradea

COORDONATORI:

· [bookmark: _Hlk166730709]Prof. înv. primar: Pék Andrea-Maria, Școala Gimnazială „Szacsvay Imre” - Oradea
· Prof. Diriginte : Csorba Cristian, Școala Gimnazială „Szacsvay Imre” – Oradea
· Dir. Prof. Sele Tünde, Școala Gimnazială „Szacsvay Imre” - Oradea 

DURATA PROIECTULUI:

· Proiectul educaţional de parteneriat se va derula în perioada octombrie 2025– iunie 2026

MIJLOACE ȘI RESURSE:
Umane:–cadre didactice
-elevi
-părinți
Materiale:
· Materiale necesare lucrărilor artistico-plastice;
· Postere, planșe didactice;
· Diplome pentru fiecare copil;
· Calculator, mijloace audio-video;

Produse finale:

 Mesaje de prietenie
 Lucrări artistico-plastice specifice sărbătorilor de Crăciun
 Poze din timpul activităţilor şi diplome de participare;
 Realizarea unei stări de bine, a încrederii în sine şi a veseliei generale
                                                  CALENDARUL  ACTIVITĂŢILOR

	Nr. crt.
	Activitatea
	Loc de desfăşurare
	Perioada
	Cine răspunde şi materiale necesare

	1.
	„Ne cunoaștem”
Organizarea unei întâlniri între elevii celor două clase. Elevii se prezintă, participă la jocuri de cunoaștere și realizează ecusoane personalizate.

Rezultate așteptate:
· Crearea unui climat de încredere;
· Stabilirea perechilor „frate mai mare – frate mai mic”.
	   Sala de sport
	Oct. 2025.
	Prof. înv. primar Pék Andrea-Maria, Prof. Sele Tünde, Prof. Csorba Cristian,  şi elevii implicaţi în proiect

	 2.
	    „Prietenul meu din școală”
 Elevii clasei a VI-a îi ajută pe cei mici să descopere spațiile școlii, regulile și activitățile importante.
  Rezultate așteptate:
· Adaptarea mai ușoară a elevilor mici
· Creșterea sentimentului de siguranță.
	   Incinta școlii
	Noi. 2025.
	Prof. înv. primar Pék Andrea-Maria, Prof. Sele Tünde, Prof. Csorba Cristian şi elevii implicaţi în proiect

	  3.
	        „Atelier de iarnă”
Realizarea de felicitări, ornamente și decorațiuni de Crăciun în echipe mixte.
  Rezultate așteptate:
· Dezvoltarea creativității;
· Stimularea muncii în echipă.
	  Sala de clasă
	Dec. 2025.
	Prof. înv. primar Pék Andrea-Maria, Prof. Sele Tünde,  Prof. Csorba Cristian şi elevii implicaţi în proiect

	  4.
	    “Carnavalul Bucuriei”
  Stimularea creativității, expresivității artistice și socializarea copiilor prin parada de costume, ateliere de măști și momente artistice.
   Rezultate așteptate:
· Dezvoltarea potențialului creativ, artistic și expresiv al copiilor prin activități ludice.
	   Sala de sport
	Febr. 2026.
	Prof. înv. primar Pék Andrea-Maria, Prof. Sele Tünde, Prof. Csorba Cristian şi elevii implicaţi în proiect

	   5.
	„Pe urmele eroilor Revoluției de la 1848”
Comemorarea eroilor Revoluției de la 1848 printr-un moment festiv dedicat memoriei acestora. Depunerea coroanei de flori la monumentul comemorativ, în semn de respect și recunoștință față de sacrificiul înaintașilor.
    Rezultate așteptate:
· Dezvoltarea spiritului civic și patriotic al elevilor; 
· Cunoașterea și respectarea valorilor istorice și culturale; 
· Formarea unei atitudini de respect față de eroii și personalitățile istorice.
	 Sala de sport
Statuia lui Sándor Petőfi în Parcul Petőfi Sándor
	Mart. 2026.
	Prof. înv. primar Pék Andrea-Maria, Prof. Sele Tünde, Prof. Csorba Cristian şi elevii implicaţi în proiect

	  6.
	 „Ziua Europei-prezentarea    Greciei”
Activitate de prezentare a Greciei, descoperind informații despre istoria, cultura, tradițiile, gastronomia și simbolurile acestei țări europene.

Rezultate așteptate:

· Dezvoltarea cunoștințelor elevilor despre Grecia și valorile europene; 
· Formarea unei atitudini de respect față de diversitatea culturală europeană;
· Consolidarea relațiilor de cooperare între elevi și cadre didactice.
· Îmbunătățirea competențelor de comunicare și colaborare;

	Sala de clasă- VI.B
	8. Mai 2026.
	Prof. Csorba Cristian, Prof. înv. primar Pék Andrea-Maria, Prof. Sele Tünde şi elevii implicaţi în proiect 


	   7.
	„Prietenie în natură” – Ziua Copiilor
  Activitate în aer liber: jocuri, picnic educativ, activități sportive și de cooperare.
  Rezultate așteptate:
· Consolidarea relațiilor de prietenie;
· Promovarea unui stil de viață sănătos.

	Parcul 1 Decembrie
	Iunie 2026.
	Prof. înv. primar Pék Andrea-Maria, Prof. Sele Tünde, Prof. Csorba Cristian şi elevii implicaţi în proiect



METODE ȘI TEHNICI DE LUCRU:

 Conversația
 Jocul didactic
 Învățarea prin cooperare
 Activități practice
 Lucrul în echipă
 Observarea sistematică

MODALITĂȚI DE EVALUARE.
 Observarea comportamentului elevilor;
 Chestionare pentru elevi;
 Fotografii și materiale realizate;
 Feed-back din partea participanților;
 Diplome și aprecieri

IMPACTUL PROIECTULUI
 Creșterea sentimentului de apartenență la comunitatea școlară;
 Dezvoltarea relațiilor pozitive între elevi;
 Îmbunătățirea comunicării și colaborării;
 Dezvoltarea responsabilității și empatiei;
 Reducerea anxietății elevilor mici privind adaptarea la școală.

REZULTATE AȘTEPTATE:
 Formarea unor relații de sprijin între elevi;
 Participarea activă a elevilor la activități comune;
 Dezvoltarea competențelor sociale și emoționale;
 Crearea unui mediu școlar incluziv și prietenos.

CONCLUZII:
Proiectul educațional „Prietenie, sprijin și responsabilitate” contribuie la dezvoltarea unei comunități școlare unite, în care elevii învață să colaboreze, să se respecte și să se sprijine reciproc. Relațiile create între elevii clasei I și elevii clasei a VI-a reprezintă un model pozitiv de integrare, responsabilitate și educație prin valori.
În cadrul proiectului Erasmus+, am avut ocazia să cunosc tema „Parteneriatului între elevi” într-o școală din Louny (Cehia). Această metodă educațională mi s-a părut deosebit de valoroasă, deoarece promovează colaborarea, sprijinul reciproc și integrarea copiilor mai mici în comunitatea școlară. Inspirată de experiența trăită acolo, am decis să aplic această idee și în activitatea cu elevii mei din clasa pregătitoare, având sprijinul elevilor de clasa a VI-a și al dirigintelui acestora.
Metoda parteneriatului între elevi presupune formarea unor relații de colaborare între copiii mai mari și cei mai mici. Elevii mai mari devin modele pozitive, ghizi și sprijin emoțional pentru cei mici, ajutându-i să se adapteze mai ușor la mediul școlar. În același timp, această activitate contribuie și la dezvoltarea responsabilității, empatiei și spiritului civic în rândul elevilor mai mari.
Implementarea acestui proiect a avut numeroase beneficii. În primul rând, copiii din clasa pregătitoare s-au simțit mai în siguranță și mai încrezători. Prezența elevilor mai mari i-a ajutat să depășească emoțiile specifice începutului de drum școlar și să participe cu mai mult curaj la activități. Relația creată între cele două grupe de vârstă a fost una naturală și caldă, bazată pe comunicare și sprijin reciproc.
Elevii de clasa a VI-a au avut un rol foarte important. Ei au participat la activități comune, jocuri educative, lectură, ateliere creative și momente de socializare. Prin implicarea lor activă, au învățat să fie mai răbdători, mai atenți la nevoile celor mici și să își asume responsabilități. De asemenea, pentru mulți dintre ei a fost o experiență care le-a crescut încrederea în sine și sentimentul că pot contribui pozitiv la viața școlii.
Un alt aspect important al acestei metode este dezvoltarea unui climat școlar pozitiv. Activitățile desfășurate împreună au contribuit la crearea unei atmosfere prietenoase și la consolidarea relațiilor dintre elevi. Copiii au învățat că școala nu este doar un loc al învățării, ci și un spațiu al colaborării, respectului și prieteniei.
Sprijinul dirigintelui clasei a VI-a a fost esențial pentru buna desfășurare a activităților. Colaborarea dintre cadrele didactice a demonstrat încă o dată cât de important este parteneriatul în educație și schimbul de bune practici dobândite prin proiectele Erasmus+.
Consider că această metodă reprezintă un exemplu foarte bun de educație modernă și incluzivă. Ea contribuie atât la dezvoltarea competențelor sociale și emoționale ale elevilor, cât și la formarea unei comunități școlare unite. Experiența dobândită în cadrul proiectului Erasmus+ mi-a oferit inspirație și motivație pentru a introduce activități inovatoare în școala noastră, iar rezultatele obținute confirmă valoarea acestei inițiative.

                                        Prof. înv. primar: Pék Andrea - Maria



ANEXE - Fotografii din activități

